text: Unge ryger mindre 
  15 maj 2013 kl. 18.30
  De unge i sydøstjylland ryger mindre og begynder at drikke alkohol senere, end de gjorde for tre år siden, viser rapport.
  Unge i 7.-9. klasse og på ungdomsuddannelserne i sydøstjylland ryger mindre i dag, end de gjorde i 2009.
  Det viser en undersøgelse, som Skanderborg, Horsens, Hedensted, Billund, Kolding og Fredericia kommuner har lavet.
  De unge blev stillet en række personlige spørgsmål i 2009 og igen nu.
  Svarene viser også, at de unges alkoholdebut sker senere nu, end den gjorde i 2009.
  Til gengæld modtager mange unge ubehagelige sms´er - bl.a. trusler om vold.
  